Azərbaycan Respublikası Ali Sovetinin XII çağırış deputatlarının siyahısı

Azərbaycan SSR xalq deputatları seçkiləri 1990-cı il sentyabrın 30-da keçirilmişdir.

Bir sıra seçki dairələrində namizədlərin heç biri seçiləmiş, seçkilər keçirilməmiş və ya etibarsız hesab edilmişdir, bu səbəbdən 1990-cı il sentyabrın 30-da, oktyabrın 14-də, dekabrın 16-da və 30-da təkrar səsvermə keçirilmişdir və nəticəsində Azərbaycan Respublika Mərkəzi Seçki Komissiyası 340 xalq deputatını qeydə almışdır. Dağlıq Qarabağ Muxtar Vilayətində 10 dairədə və Şaumyan rayonunun bir seçki dairəsində ictimai-siyasi vəziyyətin sabit olmadığına görə seçkilər keçirilməmişdir.

340 xalq deputatlarının 276 nəfəri yaxud 80,1 faizi əvvəllər SSRİ və Azərbaycan SSR Ali Sovetinə deputat seçilməmişdir. 306 xalq deputatı yaxud seçilmiş xalq deputatların 90 faizi **[[Sovet İttifaqı Kommunist Partiyası]]** üzvü və üzvlüyünə namizəd, 4 xalq deputatı ÜİLKGİ üzvü olub.

Bu seçkilərdə ilk dəfə fərqli ictimai təşkilat — Azərbaycan Xalq Cəbhəsi üzvləri də seçkilərdə iştirak etmiş və seçilmişdirlər. Onlardan bəziləri eyni zamanda Sovet İttifaqı Kommunist Partiyasının da üzvü olmuşdur.

Deputatlardan 47 nəfər (13,8%) sənaye, tikinti, nəqliyyat və rabitə işçisi, 22 nəfər (6,5%) aqrar-sənaye kompleksinin işçiləri olub; keçmiş çağırışlardan fərqli olaraq, deputatların cəmi 7 nəfəri fəhlə, 2 nəfəri kolxozçu idi. Deputatların 22 nəfəri (6,5%) elmi və yaradıcı ziyalıları, 43 nəfəri (12,6%) sənaye birliklərinin və müəssisələrinin rəhbərləri, 18 nəfəri (5,3%) kolxozlarının, sovxozlarının və digər aqrar-sənaye müəssisələrinin rəhbərləri, 30 nəfəri (8,8%) hüquq mühafizə orqanlarının işçiləri, 24 nəfəri (7%) ali məktəb və xalq maarifi işçisi, 10 nəfəri (2,9%) səhiyyə işçisi, 16 nəfəri (4,8%) mədəniyyət, incəsənət və mətbuat işçiləri təşkil edirdi. 105 deputat partiya, həmkarlar ittifaql, komsomol təşkilatlarını, 2 deputat SSRİ Silahlı Qüvvələrini təmsil edirdi.

164 xalq deputatı SSRİ ordenləri və medalları ilə təltif olunmuşdur, onlardan 6 nəfəri Sosialist Əməyi Qəhrəmanı olub.

Seçilənlər arasında 17 qadın var idi ki, deputatların 5 faizini təşkil edirdi. Xalq deputatlarının yaşa görə tərkibi belə idi: 7 deputatın (2%) yaşı 30-dək, 303 deputatın (89,1%) yaşı 31-dən 59-dək, 30 deputatın (8,8%) yaşı 60-dan yuxarı olubdur.

Azərbaycan SSR xalq deputatları arasında 323 azərbaycanlı, 9 rus, 3 avar, 4 ləzgi, 1 ukraynalı var idi.

Daha sonra, 1991-ci il martın 3-də və 17-də, mayın 19-da müxtəlif dairələrdən daha 9 xalq deputatı seçilmişdir.

## Təmsil olunan partiyalar və qruplar

### Qruplar
Bu parlamentdə 4 fərqli deputat qrupu təsis olunmuşdur. Belə ki, onlar "Aqrarçılar", "Hüquqşünaslar", "Müstəqil Azərbaycan" və "Sənayeçilər, inşaatçılar və sahibkarlar ittifaqı" olmuşdur.

Azərbaycan Xalq Cəbhəsinin əsas iştirakçısı olduğu "Demokratik Azərbaycan" seçki bloku üzrə seçilmiş deputatlar 1990-cı ilin dekabrın 27-də "Müstəqil Azərbaycan" deputat qrupunu təsis etdilər. Onlara bir neçə digər deputatlar da qoşuldu.

### Partiyalar

## Siyahı

### Təkrar seçkilər
İlk turda qalib namizədin bəlli olmadığı bir neçə seçki dairəsində təkrar seçkilər keçirilmişdir. 3 mart 1991-ci il tarixli təkrar seçkilərdə 39 nömrəli İnqilab seçki dairəsindən Cahangir Müslümzadə, 65 nömrəli Universitet seçki dairəsindən Əbdül Əbdülov, 139 nömrəli Ağdaş seçki dairəsi üzrə Cahangir Hüseynov, 302 nömrəli Füzuli seçki dairəsi üzrə Aydın Cəfərov, 17 mart 1991-ci il tarixli təkrar seçkilərdə 200 nömrəli Zaqatala seçki dairəsi üzrə Şahid Muxtarov, 19 may 1991-ci il tarixli təkrar seçkilərdə isə Sergey Lazo adına 18 nömrəli seçki dairəsi üzrə Aqşin Rüstəmov, Cəfər Cabbarlı adına 48 nömrəli seçki dairəsi üzrə Sabir Hacıyev, 63 nömrəli Tələbə seçki dairəsi üzrə Arif Ağayev, 338 nömrəli Koroğlu seçki dairəsi üzrə isə Əkbər Əliyev Ali Sovetin deputatı seçilmişdir.

### 4 avqust 1991-ci il əlavə seçkiləri
24 may 1991-ci ildə Azərbaycan Respublikasının xalq deputatları Feyruz Mustafayevin Azərbaycan Respublikası Baş nazirinin birinci müavini, Zülfü Hacıyevin Azərbaycan Respublikası Baş nazirinin müavini, Əlisaab Orucovun Azərbaycan Respublikasının ədliyyə naziri təyin edilməsi və onların öz səlahiyyətlərini üzərindən götürmək barəsində şəxsi ərizələri ilə əlaqədar olaraq səlahiyyətlərinə vaxtından əvvəl xitam verilmişdir. Həmçinin, Dilarə Əliyeva 19 aprel 1991-ci ildə avtomobil qəzası keçirərək ölmüşdür. Boş qalan seçki dairələrinə 4 avqust 1991-ci ildə əlavə seçkilər keçirilmişdir. Seçkilərin nəticəsi olaraq aşağıdakı şəxslər deputat seçilmişdirlər.

### 13 oktyabr 1991-ci il əlavə seçkiləri
1 nömrəli Artyom seçki dairəsindən deputat seçilmiş Niyazi Nəcəfov 12 iyul 1991-ci ildə ölmüş, 37 nömrəli Cıdır seçki dairəsindən deputat seçilmiş Aydın Məmmədov isə 19 aprel 1991-ci ildə avtomobil qəzası keçirərək ölmüşdür. Boş qalan seçki dairələri üçün 13 oktyabr 1991-ci ildə seçkilər keçirilmiş, aşağıdakı şəxslər deputat seçilmişdir:

### 22 dekabr 1991-ci il seçkiləri
Kəlbəcər rayonu — 230 nömrəli Kəlbəcər seçki dairəsindən deputat seçilmiş Zahid İsmayılov 20 sentyabr 1991-ci ildə ölmüşdür. Boş qalan yer üçün 22 dekabr 1991-ci ildə seçki keçirilmiş və aşağıdakı şəxs deputat seçilmişdir:

### 16 fevral 1992-ci il seçkiləri
Qasım İsmayılov rayonu — 221 nömrəli Naftalan seçki dairəsindən deputat seçilmiş Qurban Namazəliyev 20 noyabr 1991-ci ildə Qarakənd faciəsi nəticəsində ölmüşdür. Boş qalan yer üçün 16 fevral 1992-ci ildə seçki keçirilmiş və aşağıdakı şəxs deputat seçilmişdir:

## Ədəbiyyat

## Qeydlər

## İstinadlar